प्लास्टिक की बोतल फेंकने पर हुईं ट्रोल, यूजर्स बोले- आप कचरा फेंकने वालों की रोल मॉडल बन जाएंगी
Sushmita Sen Trolled After Going Shopping With Ex-boyfriend - सुष्मिता सेन को हाल ही में उनके एक्स-बॉयफ्रेंड रोहमन शॉल के साथ शॉपिंग करते देखा गया। उनके साथ सुष्मिता की बेटी अलीशा भी नजर आईं।
सुष्मिता सेन को हाल ही में उनके एक्स-बॉयफ्रेंड रोहमन शॉल के साथ शॉपिंग करते देखा गया। उनके साथ सुष्मिता की बेटी अलीशा भी नजर आईं। इस दौरान सुष्मिता की कार से पानी की बोतल गिर गई, जिसकी वजह से उन्हें सोशल मीडिया पर ट्रोल किया जा रहा है।
दरअसल, वीडियो में एक्ट्रेस रोहमन और उनकी बेटी के साथ एक दुकान से बाहर निकलते हुए दिखाई दिए। लेकिन जैसे ही वह अपनी कार के अंदर बैठी और रोहमन ने दरवाजा बंद किया, तभी एक पानी की बोतल नीचे गिरती है, मगर किसी ने उसे नहीं उठाया। इस बात को लेकर यूजर्स सुष्मिता को खरी- खोटी सुना रहे हैं।
यूजर्स ने दिए रिएक्शन 
वीडियो पर एक यूजर ने कमेंट करते हुए लिखा, "क्या उन्होंने सिर्फ सड़क पर मिनरल वाटर की प्लास्टिक की बोतल फेंकी! दुख की बात है! वह कूड़ा फेंकने को प्रोत्साहित करने वाली एक रोल मॉडल हैं'। तो वहीं एक यूजर ने उनका सपोर्ट करते हुए लिखा, 'जो लोग कह रहे हैं कि उसने बोतल फेंकी...ध्यान से देखिए, गलती से बोतल कार से गिर गई, जब उनकी बेटी बैठी थी..ऐसा हम सभी के साथ होता है..इतना बड़ा मुद्दा बनाने की जरूरत नहीं है।'
सुष्मिता का वर्कफ्रंट 
सुष्मिता सेन के वर्कफ्रंट की बात करे तो वह जल्द ही अपने हिट वेब शो आर्या के तीसरे सीजन में दिखाई देंगी। शो का निर्देशन राम माधवानी करेंगे और इसका प्रीमियर डिज्नी+हॉटस्टार पर होगा। इसके अलावा वह ट्रांसजेंडर एक्टिविस्ट गौरी सावंत की बायोपिक 'ताली' में भी मुख्य भूमिका निभाती नजर आएंगी।